Filmi tegevus toimub Esimese maailmasõja päevil, 1917.a. kevadel. Noor abielunaine Camille saab oma sõtta läinud abikaasalt kirja, milles mees teatab järsul toonil suhte lõpetamisest. Pikemalt mõtlemata otsustab Camille minna sõjatandrile, et leida mees ja päästa oma armastus. Poisiks riietatuna liitub ta väikese grupi rändavate  sõduritega, kes võtavad naiivse "noormehe" vastumeelselt endi hulka. Matkal saab Camille teada palju uut nii sõdurite ja sõja kui oma kodumaa  kohta. Sündmustikku vürtsitavad ootamatud muusikanumbrid.